19/07/2012 | Administración LocalMunicipal
Monfero
Aprobación do Plan económico financeiro de reequilibrio do Concello de Monfero

EDICTO Aprobado polo Pleno da Corporación o Plan económico-financeiro de reequilibrio para o exercicio 2012, en sesión plenaria celebrada o día 29 de xuño de 2012, de conformidade co disposto no artigo 23 da Lei orgánica 2/2012, do 27 de abril, de estabilidade orzamentaria e sostenibilidade financeira, procédese á inserción del, a efectos exclusivamente informativos, no Boletín Oficial da Provincia: PLAN ECONÓMICO FINANCEIRO DE REEQUILIBRIO DO CONCELLO DE MONFERO I. INTRODUCIÓN. Este plan económico-financeiro de reequilibrio do Concello de Monfero formúlase en cumprimento do acordo acadado polo Pleno da Corporación na sesión celebrada o día 8 de xuño de 2012, debido a que o resultado da avaliación do cumprimento do obxectivo de estabilidade orzamentaria efectuado polo secretario-interventor do Concello, nos seus informes de 30 de marzo de 2012 e de 13 de abril de 2012, referidos, respectivamente, á liquidación do orzamento do ano 2011 e ao orzamento definitivo de 2012 unha vez aplicados os expedientes de modificación de créditos 1 ao 5 do 2012, foi de incumprimento do principio de estabilidade orzamentaria ao non acadarse o obxectivo de equilibrio ou superávit, nos dous casos. II. CONTIDO DO PLAN.1. Relación de entidades dependentes: Non existen entidades dependentes do Concello de Monfero que deban ser tidas en conta para a elaboración deste plan.2. Informes de avaliación do obxectivo de estabilidade: 2.1. Liquidación do orzamento de 2011. O secretario-interventor do Concello, no seu informe de 30 de marzo de 2012, avaliou o cumprimento do obxectivo de estabilidade orzamentaria con respecto á liquidación do orzamento do ano 2011 e nel di literalmente: “. Realizadas as anteriores consideracións, procédese a calcular a capacidade ou necesidade de financiamento resultante da liquidación do orzamento de 2011. Seguindo o exposto, a situación do Concello de Monfero ponse de manifesto deseguido: SALDO ORZAMENTARIO FINANCEIRO SALDO ORZAMENTARIO NON FINANCEIRO O Concello de Monfero presenta unha necesidade de financiamento bruto non financeiro na liquidación do seu orzamento de 2011 de 228.081,00 euros. Con todo é necesario realizar unha serie de axustes que mostren a situación en termos netos. Para a realización dos axustes correspondentes, séguense as instrucións contidas no “Manual de cálculo do déficit en contabilidade nacional adaptado ás corporacións locais”, elaborado pola Intervención Xeral da Administración do Estado (IGAE). En primeiro lugar, axústanse os ingresos dos capítulos I, II e III que estaban rexistrados seguindo o principio de devindicación ao principio de caixa, conforme dispón o Regulamento (CE) n.º 2.516/2000 do Parlamento Europeo e do Consello, do 7 de novembro de 2000. O rexistro no orzamento de ingresos faise no momento no que se recoñece o dereito, que pode ser previo ou simultáneo ao cobro, segundo estemos ante liquidacións de contraído previo ou sen contraído previo, respectivamente. O criterio para a imputación dos ingresos fiscais e asimilados, ou directamente relacionados con eles, con efecto no déficit público, é o de caixa. O devandito regulamento, no seu artigo segundo, establece como principio xeral que a repercusión na capacidade /necesidade de financiamento das administracións públicas derivada deste tipo de ingresos non incluirán os importes cuxa recadación sexa incerta. Pola súa banda, o Manual da IGAE citado determina “para efectos da elaboración das contas de contabilidade nacional, as rúbricas de impostos rexistraránse polo importe total realizado en caixa en cada exercicio, xa sexa de corrente ou de exercicios pechados”. De acordo co anterior, o axuste que se realiza consiste únicamente en engadir os dereitos que se recoñeceron en exercicios anteriores e se cobraron no 2011 xa que non se recoñeceron dereitos nestes capítulos no 2011 que non foran ingresados. Este tratamento faríase extensivo a outros conceptos se se observaran diferenzas significativas entre os dereitos recoñecidos es os cobros efectivos, que non é o caso. Nos capítulos de ingresos IV e VII, transferencias correntes e de capital, respectivamente, e concretamente para as subvencións finalistas que recibe o concello, tamén se realizan axustes para facer o cálculo da capacidade-necesidade de financiamento, adaptando ao principio de uniformidade de criterio (que esixe que se rexistren nas distintas unidades implicadas polo mesmo concepto, importe e período, para garantir a coherencia no tratamento das operacións para todas as unidades que interveñen nelas) e ao principio de caixa, o criterio que vén utilizando o concello para a imputación orzamentaria e contabilización deste tipo de ingresos desde hai moitos anos. Este criterio é diferente do de caixa (establecido con carácter xeral pola IGAE, consulta 4/2000) e máis cercano ao de devindicación, e consiste no rexistro dos fondos, é dicir, a aprobación do recoñecemento do dereito, dentro do ano no que se realiza o recoñecemento das obrigas correspondentes e despois de que isto se acorda, sen chegar a ter coñecemento de que o ente concedente ditou o acto de recoñecemento da súa correlativa obriga. Este mesmo criterio é o que establece a Decisión 22/2005 de EUROSAT, do 15 de febreiro, para o tratamento das transferencias do orzamento comunitario aos estados membros (as subvencións recibidas directamente da Unión Europea). De acordo co anterior, fanse dous axustes: o primeiro, para deducir os dereitos recoñecidos nos capítulos IV e VII por subvencións finalistas no 2011 que non foron ingresados; e o segundo, para engadir os dereitos recoñecidos en exercicios anteriores e cobrados no 2011 polos mesmos conceptos. No que respecta aos gastos, os únicos axustes que se realizan responden á aplicación do principio de devindicación, que se enuncia con caracter xeral para o rexistro de calquera fluxo económico e, en particular, para as obrigas, e consisten na redución da capacidade de financiamento polo importe dos gastos realizados en 2011 pendentes de aplicar ao orzamento, conta 413 “Acreedores por operacións pendentes de aplicar ao orzamento”, axustado, e no incremento desta mesma capacidade polo importe dos gastos imputados ao orzamento de 2011 realizados en exercicios anteriores, que está a súa vez axustado, minorándoo o importe das facturas respecto das que se está tramitando a prescripción do dereito ao recoñecemento das obrigas, o importe do IVE de aquelas respecto das que se perdeu o dereito a repercutírllo ao concello por aplicación do artigo 88 da Lei 37/1992, do IVE, e o importe daquelas que presentan obxeccións. Unha vez estudados os axustes que se poderían realizar no capítulo V de ingresos e no capítulo III de gastos, para adaptar os intereses ao principio de devindicación, óptase por non realizalos de acordo co principio de importancia relativa, á vista da súa escasa relevancia no cálculo da necesidade/capacidade de financiamento. O preámbulo das vixentes Instrucións de contabilidade local, tanto o do modelo normal como o do simplificado, declaran que o Remanente de tesourería se configurou como unha magnitude de carácter fundamentalmente orzamentario, fronte á configuración anterior (Instrución de 1990) como magnitude de carácter esencialmente financeiro. O remanente líquido de tesourería non é un ingreso orzamentario senón unha magnitude calculada cos saldos a 31 de decembro do exercicio anterior, o que xustificaría a súa exclusión do cálculo da estabilidade, que só ten en conta os ingresos e gastos de natureza non orzamentaria. Isto dá lugar a considerar a posibilidade de efectuar un axuste positivo polo importe dos créditos gastados financiados con remanente de tesourería para gastos xerais, que no 2011 foron 203.459,38 €. Tamén porque a súa utilización non vai supoñer unha inestabilidade orzamentaria real, xa que se trata de autofinanciamento, a pesar de que para os efectos de equilibrio formal sexa un ingreso financeiro imputable ao capítulo 8.º e porque non se trata dun ingreso orzamentario propiamente dito, senón, como queda dito, dunha magnitude calculada cos saldos do 31 de decembro do exercicio anterior. No entanto, como pon de manifesto Juan Melchor Celay Velichkov no artigo publicado no n.º 110 da revista COSITAL (maio do 2008), á vista do resultado das cuestións formuladas neste sentido polos representantes da FEMP nas reunións preparatorias desta normativa, parece que o lexislador si considera que para estes efectos o remanente de tesourería é un ingreso financeiro, o que fai improcedente a realización de tal axuste. Na táboa seguinte reflíctese o resultado dos cálculos expostos: O artigo 19.3 do RDL 2/2007 establece que as entidades locais non incluídas no ámbito de aplicación do artigo 111 do Texto refundido da Lei reguladora das facendas locais “han axustar os seus orzamentos ao principio de estabilidade orzamentaria, entendido como a situación de equilibrio ou de superávit en termos de capacidade de financiamento de acordo coa definición contida no Sistema Europeo de Contas Nacionais e Rexionais”. O artigo 20 da mesma norma dispón o procedemento para a determinación do obxectivo de estabilidade orzamentaria das entidades locais, e o artigo 22.1 di: “As Entidades Locais que non cumprisen o obxectivo de estabilidade fixado no artigo 20 da presente Lei estarán obrigadas á aprobación polo pleno da Corporación no prazo dos tres meses desde a aprobación ou liquidación do orzamento ou aprobación da conta xeral en situación de desequilibrio, dun plan económico-financeiro de reequilibrio a un prazo máximo de tres anos”. O parágrafo 3 deste último artigo sinala que “Os plans económico-financeiros de reequilibrio remitiranse para o seu coñecemento á Comisión Nacional de Administración Local” e que “se dará a estes plans a mesma publicidade, para efectos exclusivamente informativos, que a establecida polas leis para os orzamentos da entidade”. Mediante acordo do Consello de Ministros de data 16 de xuño de 2010, estableceuse o obxectivo de estabilidade orzamentaria para o trienio 2011-2013, que prevé un obxectivo de déficit para o conxunto das administracións públicas, en porcentaxe do PIB, de: -6,0 para o ano 2011; -4,4 para o ano 2012 e -3,0 para o ano 2013, coa seguinte desagregación: As entidades locais deben presentar os seus orzamentos en equilibrio, se ben, as que os liquiden ata as devanditas porcentaxes de déficit (sen incluir o efecto das liquidacións do sistema de financiación local), para o conxunto de entidades do sector público e con respecto ao PIB, quedan eximidas da obriga de presentar os plans económico-financeiros de reequilibrio aos que se refire o art.22 do RDL 2/2007 mencionado. Estas porcentaxes do PIB foron concretadas para cada entidade local para as liquidacións dos orzamentos de 2010 por acordo da Comisión Nacional de Administración Local de 28 de abril de 2011, no 5,53% dos seus ingresos non financeiros consolidados. Para o exercicio de 2011 aínda non se concretou a porcentaxe de déficit en termos dos ingresos non financeiros consolidados, polo que neste momento unicamente é posible avaliar o cumprimento do principio de estabilidade orzamentaria, non o do obxectivo de estabilidade, e as conclusións deste informe poderían variar cando se coñeza a devandita porcentaxe, aínda que parece pouco probable porque o desequilibrio producido é do 16,15% dos devanditos ingresos. Pola súa parte, o art.16.2 do RD 1463/2007, encomenda á intervención das entidades locais do tipo deste Concello, a elevación ao pleno da corporación dun informe de avaliación do cumprimento do obxectivo de estabilidade orzamentaria, canto á liquidación do orzamento, no que se detallarán os cálculos efectuados e os axustes practicados en termos SEC-95. Este informe será remitido á Dirección Xeral de Coordinación Financeira con Entidades Locais, ou ao órgano competente da comunidade autónoma que exerza a tutela financeira, no prazo máximo de 15 días hábiles, contados desde o coñecemento do pleno, cando o resultado da avaliación sexa de incumprimento. Conforme ao ordenado polo último artígo citado, emítese o informe de avaliación do cumprimento do principio de estabilidade orzamentaria con motivo da aprobación da liquidación do orzamento de 2011, no que se pon de manifesto que o resultado da avaliación é de incumprimento. De acordo coa normativa citada, elévase este informe ao Pleno da Corporación e, como o Concello incumpre o princpio de estabilidade orzamentaria, con indicación expresa de que haberá de ser remitido ao órgano competente da Comunidade Autónoma que exerza a tutela financeira das entidades locais, no prazo máximo de 15 días hábiles desde que se coñeza e que se deberá proceder á elaboración dun plan económico-financeiro, onde se proxecten as medidas adecuadas para corrixir este desequilibrio orzamentario, cunha proxección temporal máxima para atinxilo en tres anos, contados a partir do comezo do ano seguinte a aquel en que se poña de manifesto, e co contido que se sinala no artigo 20 do último Real decreto citado, que haberá de ser aprobado polo pleno da Corporación, mediante acordo específico e separado, no prazo de tres meses desde a aprobación da liquidación do orzamento de 2011 á que se refire este informe. A aprobación do plan económico-financeiro haberá de ser comunicada ao órgano da Comunidade Autónoma que exerza a tutela financeira.” 2.2. Expediente de modificación de créditos 5/2012. O secretario-interventor do Concello, no seu informe de 13 de abril de 2012, avaliou o cumprimento do obxectivo de estabilidade orzamentaria con respecto ao orzamento definitivo de 2012, unha vez aplicados os expedientes de modificación de créditos 1 ao 5 do ano 2012, con motivo da aprobación do último, e nel di literalmente: “. A situación do orzamento do Concello de Monfero, unha vez que se lle aplica o expediente de modificación de créditos 5-2012, é a seguinte: SALDO ORZAMENTARIO FINANCEIRO SALDO ORZAMENTARIO NON FINANCEIRO É dicir, o Concello de Monfero presenta no orzamento preventivo de 2012, unha vez aplicados os expedientes de modificación de créditos 1-2012, 2-2012, 3-2012, 4-2012 e 5-2012, unha necesidade de financiamento non financeiro bruta de 8.467,27 euros, e, unha necesidade de financiamento non financeiro neta de 255.506,34 €, xa que logo, encóntrase en termos SEC 95, nunha situación de incumprimento do principio de estabilidade orzamentaria unha vez incorporados os devanditos expedientes de modificación do orzamento. Con todo, é necesario recalcular os axustes para que mostren a situación en termos netos actualizada. Para a realización dos axustes correspondentes, séguense as instrucións contidas no “Manual de cálculo do déficit en contabilidade nacional adaptado ás corporacións locais”, elaborado pola Intervención Xeral da Administración do Estado (IGAE). Unha vez estudados os axustes que se poderían levar a cabo, volve realizarse un axuste que responde á aplicación do principio de devindicación, que se enuncia con caracter xeral para o rexistro de calquera fluxo económico e, en particular, para as obrigas, e consiste na redución da capacidade de financiamento polo importe dos gastos realizados en 2011 e anteriores pendentes de aplicar ao orzamento, conta 413 “Acreedores por operacións pendentes de aplicar ao orzamento”, axustado, minorándoo o importe das facturas respecto das que se está tramitando a prescripción do dereito ao recoñecemento das obrigas, o importe do IVE de aquelas respecto das que se perdeu o dereito a repercutírllo ao concello por aplicación do artigo 88 da Lei 37/1992, do IVE, e o importe daquelas que presentan obxeccións, calculado cos datos de que se dispón neste momento. Insístese en que o preámbulo das vixentes Instrucións de contabilidade local, tanto o do modelo normal como o do simplificado, declaran que o Remanente de tesourería se configurou como unha magnitude de carácter fundamentalmente orzamentario, fronte á configuración anterior (Instrución de 1990) como magnitude de carácter esencialmente financeiro. O remanente líquido de tesourería non é un ingreso orzamentario senón unha magnitude calculada cos saldos a 31 de decembro do exercicio anterior, o que xustificaría a súa exclusión do cálculo da estabilidade, que só ten en conta os ingresos e gastos de natureza non orzamentaria. Isto dá lugar a considerar a posibilidade de efectuar un axuste positivo polo importe do remanente de tesourería para gastos xerais utilizado. Tamén porque a súa utilización non vai supoñer unha inestabilidade orzamentaria real, xa que se trata de autofinanciamento, a pesar de que para os efectos de equilibrio formal sexa un ingreso financeiro imputable ao capítulo 8.º e porque non se trata dun ingreso orzamentario propiamente dito, senón, como queda dito, dunha magnitude calculada cos saldos do 31 de decembro do exercicio anterior. No entanto, como pon de manifesto Juan Melchor Celay Velichkov no artigo publicado no n.º 110 da revista COSITAL (maio do 2008), á vista do resultado das cuestións formuladas neste sentido polos representantes da FEMP nas reunións preparatorias desta normativa, parece que o lexislador si considera que para estes efectos o remanente de tesourería é un ingreso financeiro, o que fai improcedente a realización de tal axuste. Tamén se insiste en que se podería realizar outro axuste, aumentando a capacidade de financiamento, polo importe das cantidades consignadas no orzamento de 2012 destinadas ao pago das devanditas operacións pendentes de aplicar ao orzamento de 2011 máis as cantidades que no expediente de modificación de créditos número 3 do orzamento de 2012, aprobado polo pleno da corporación na sesión celebrada o día 30 de marzo de 2012, teñen a mesma finalidade, pero considero que o correcto e que sexa o propio Pleno da Corporación, mediante a aprobación do correspondente plan económico-financeiro de reequilibrio, o que o realice, xunto co que correspondería polos novos ingresos que está previsto percibir non consignados no orzamento de 2012 nin nas súas modificacións e previa a valoración da evolución dos previstos nel. Na táboa seguinte reflíctense os cálculos realizados e o seu resultado: O artigo 19.3 do RDL 2/2007 establece que as entidades locais non incluídas no ámbito de aplicación do artigo 111 do Texto refundido da Lei reguladora das facendas locais “han axustar os seus orzamentos ao principio de estabilidade orzamentaria, entendido como a situación de equilibrio ou de superávit en termos de capacidade de financiamento de acordo coa definición contida no Sistema Europeo de Contas Nacionais e Rexionais”. O artigo 20 da mesma norma dispón o procedemento para a determinación do obxectivo de estabilidade orzamentaria das entidades locais, e o artigo 22.1 di: “As Entidades Locais que non cumprisen o obxectivo de estabilidade fixado no artigo 20 da presente Lei estarán obrigadas á aprobación polo pleno da Corporación no prazo dos tres meses desde a aprobación ou liquidación do orzamento ou aprobación da conta xeral en situación de desequilibrio, dun plan económico-financeiro de reequilibrio a un prazo máximo de tres anos”. O parágrafo 3 deste último artigo sinala que “Os plans económico-financeiros de reequilibrio remitiranse para o seu coñecemento á Comisión Nacional de Administración Local” e que “se dará a estes plans a mesma publicidade, para efectos exclusivamente informativos, que a establecida polas leis para os orzamentos da entidade”. Pola súa banda, o artigo 21.2 do RD 1463/2007, exceptúa expresamente as modificacións orzamentarias financiadas con remanente de tesourería para gastos xerais, como esta, da obriga de elaborar o Plan económico financeiro ata a liquidación do orzamento, no seu caso. Mediante acordo do Consello de Ministros de data 24 de xuño de 2011, estableceuse o obxectivo de estabilidade orzamentaria para o trienio 2012-2014, que prevé un obxectivo de déficit para o conxunto das administracións públicas, en porcentaxe do PIB, de: -4,4 para o ano 2012; -3,0 para o ano 2013 e -2,1 para o ano 2014, coa seguinte desagregación: As entidades locais deben presentar os seus orzamentos en equilibrio, se ben, as que os liquiden ata as devanditas porcentaxes de déficit (sen incluir o efecto das liquidacións do sistema de financiación local), para o conxunto de entidades do sector público e con respecto ao PIB, quedan eximidas da obriga de presentar os plans económico-financeiros de reequilibrio aos que se refire o art.22 do RDL 2/2007 mencionado. Estas porcentaxes do PIB foron concretadas para cada entidade local para as liquidacións dos orzamentos de 2010 por acordo da Comisión Nacional de Administración Local de 28 de abril de 2011, no 5,53% dos seus ingresos non financeiros consolidados. Para o exercicio de 2012 aínda non se concretou a porcentaxe de déficit en termos dos ingresos non financeiros consolidados, polo que neste momento unicamente é posible avaliar o cumprimento do principio de estabilidade orzamentaria, non o do obxectivo de estabilidade. O art.16.2 do RD 1463/2007, encomenda á intervención das entidades locais do tipo deste Concello, a elevación ao pleno da corporación dun informe de avaliación do cumprimento do obxectivo de estabilidade orzamentaria, canto aos expediente de modificación do orzamento, no que se detallarán os cálculos efectuados e os axustes practicados en termos SEC-95. Este informe será remitido á Dirección Xeral de Coordinación Financeira con Entidades Locais, ou ao órgano competente da comunidade autónoma que exerza a tutela financeira, no prazo máximo de 15 días hábiles, contados desde o coñecemento do pleno, cando o resultado da avaliación sexa de incumprimento. Conforme ao ordenado polo último artígo citado, emítese o informe de avaliación do cumprimento do principio de estabilidade orzamentaria con motivo da aprobación do expediente de modificación de créditos número 5 do exercicio de 2012, no que se pon de manifesto que o resultado da avaliación é de incumprimento. De acordo coa normativa citada, elévase este informe ao Pleno da Corporación e, como o Concello incumpre o princpio de estabilidade orzamentaria, con indicación expresa de que haberá de ser remitido ao órgano competente da Comunidade Autónoma que exerza a tutela financeira das entidades locais, no prazo máximo de 15 días hábiles desde que se coñeza e que se deberá proceder á elaboración dun plan económico-financeiro, onde se proxecten as medidas adecuadas para corrixir este desequilibrio orzamentario, cunha proxección temporal máxima para atinxilo en tres anos, contados a partir do comezo do ano seguinte a aquel en que se poña de manifesto, e co contido que se sinala no artigo 20 do último Real decreto citado, que haberá de ser aprobado polo pleno da Corporación, mediante acordo específico e separado, no prazo de tres meses desde a aprobación do expediente de modificación do orzamento 5-2012 á que se refire este informe. A elaboración e aprobación deste plan económico-financeiro, que haberá de ser comunicada ao órgano da Comunidade Autónoma que exerza a tutela financeira, unicamente é precisa con respecto ás incorporacións que se financian con Remanente de Tesourería para gastos con financiación afectada (5.656,53 €) e a derivada do axuste practicado, en aplicación do artigo 21.1 do repetido RD 1463/2007, que, como queda dito, o exceptúa expresamente cando se trata de modificacións orzamentarias que se financien con remanente de tesourería para gastos xerais ata a liquidación do orzamento, se for o caso.” 3. Información de ingresos e gastos, a nivel de capítulo, da liquidación de 2011 e do orzamento definitivo para 2012: 3.1.–VALORACIÓN DA CAPACIDADE / NECESIDADE DE FINANCIAMENTO EN TERMOS NON FINANCEIROS.3.2.–VALORACIÓN DA CAPACIDADE/NECESIDADE DE FINANCIAMENTO EN TERMOS FINANCEIROS.3.3.–SITUACIÓN DAS PRINCIPAIS MAGNITUDES ORZAMENTARIAS E ECONÓMICAS NOS TRES ÚLTIMOS EXERCICIOS. A partir dos datos obtidos dos orzamentos dos tres últimos exercicios liquidados, expóñense a continuación as magnitudes orzamentarias e económicas mais significativas, a través das que se pon de manifesto a situación orzamentaria e económico financieira actual do Concello de Monfero.3.4.–EXECUCIÓN DO ORZAMENTO DOS TRES ÚLTIMOS EXERCICIOS. GASTOS INGRESOS 3.5.–DIAGNÓSTICO DA SITUACIÓN ACTUAL. A elaboración do presente plan económico financieiro realízase como consecuencia do que se expuxo no apartado I, é dicir, como consecuencia da necesidade de financiamento manifestada pola liquidación do orzamento do exercicio 2011 e polo orzamento definitivo para o 2012, unha vez incorporados os expedientes que o modifican núms.1 ao 5 do 2012. En todo caso, á vista dos datos, resultados e magnitudes económico-financeiras e orzamentarias que figuran nos parágrafos anteriores dos tres últimos exercicios, pódese concluir, sen dúbidas, que a situación económica do Concello é saneada. A actual situación de inestabilidade orzamentaria é puntual e debida, ademais de á merma imprevista dos ingresos padecida pola maioría dos concellos nos últimos anos, especialmente os procedentes da participación nos tributos do estado, e ao alto grado de execución do orzamento de gastos con respecto ao de ingresos e ao dos exercicios anteriores, a outros dous motivos de maior importancia no noso caso. Por unha banda á práctica habitual neste Concello de realizar gastos sen control e, como consecuencia, en moitos casos, sen cobertura orzamentaria. Cos datos dos que dispón o Concello neste momento, o importe dos gastos pendientes de aplicación ao orzamento con referencia ao 31 de decembro de 2011, ascenderían a 272.468,06 €. E por outra banda a outra práctica tamén habitual no Concello: O financiamento de novos gastos con remanente líquido de tesouraría ata esgotalo. No 2011 utilizáronse 311.345,86 € e gastáronse créditos financiados con remanente de tesouraría para gastos xerais por un importe de 203.459,38 €. Neste ano foi aínda máis acusado o seu efecto negativo, como se advertía no informe de Intervención de 15 de abril de 2011, debido a que o remanente positivo de tesouraría de 2010 non se adicou a suplementar as partidas ás que se cargaron os gastos que estaban pendientes de aplicar ao orzamento o 31 de decembro de 2010, senón a outras finalidades. Á vista do exposto no parágrafo anterior, e tendo en conta que os gastos pendientes de aplicación o 31 de decembro de 2011 xa foron asumidos polo orzamento definitivo en vigor, uns con cargo aos remanentes incorporados do exercicio anterior e outros nos dous expedientes de recoñecemento extraxudicial de créditos aprobados polo Pleno desta Corporación neste exercicio, pódese chegar a unha primeira conclusión previa e básica: Se se respecta a disciplina orzamentaria, o principio de especialidade cualitativa dos créditos, e, consecuentemente, non se gasta máis do que se ten, do que está orzamentado, cunha política de austeridade e de restricción do gasto, e se reduce o autofinanciamento, e dicir, a utilización do remanente de tesouraría positivo en expedientes de modificación do orzamento, que neste ano non queda outra debido ao seu escaso importe, voltaríase a situación de equilibrio ou, probablemente, de superávit orzamentario, o 31 de decembro de 2012 con total seguridade.3.6.–PROXECCIÓN DO ORZAMENTO XERAL PARA O ANO 2012. A continuación, preséntase un cadro do orzamento definitivo de ingresos e gastos do Concello para o exercicio 2012, periodo de vixencia previsto para o plan, axustado únicamente en ingresos cos que deseguido se explican, toda vez que como logo se xustificará, no presente exercicio e sen máis medidas e axustes que os que se conteñén neste plan, no orzamento aprobado inicialmente para o 2012 e nos cinco expedientes de modificación de créditos tramitados ata a data, acadaríase a estabilidade orzamentaria. SALDO ORZAMENTARIO NON FINANCEIRO (sen axustes) (a) – (b) = 29.863,90 € SALDO ORZAMENTARIO FINANCEIRO (c) – (d) – [(e) – (f)] = - 60.043,65 € A proxección que se fai para o exercicio 2012 no orzamento inicial e máis a derivada dos cinco expedientes de modificación de créditos xa aprobadas, baséase nas seguintes pautas: 1.–GASTOS. – Capítulo 1 (gastos de personal). A estimación dos gastos de personal para o exercicio de 2012 realizouse de acordo coa conxelación salarial establecida polo Real decreto lei 20/2011, do 30 de decembro, de medidas urxentes en materia financeira, tributaria e orzamentaria para a correción do déficit público, así como a lei de orzamentos xerais do estado para o ano 2011, que dispoñían que as nóminas non experimentarían ningún incremento con respecto ás vixentes a 31/12/2011, en termos de homoxeneidade para os dous periodos de comparación tanto no que respecta a efectivos de personal como á antigüedade do mesmo. Ademáis axustáronse os créditos dalgunhas partidas ás necesidades do programa do novo grupo de goberno e reducironse os importes doutros adicados a gastos de persoal, tales como as retribucións aos membros do equipo de goberno ou os derivados da contratación de persoal para o programa de normalización lingüística ou para o da prestación do servizo de axuda no fogar, por mor da baixada das horas previstas de prestación do servizo que, no entanto, ampliouse ás fins de semana e festivos. Como consecuencia destas medidas e axustes, o importe global dos créditos previstos para gastos de persoal no orzamento inicial para o 2012, reducíuse nún 4,86% (37.958,30 €) con respecto ao 2011. – Capítulo 2 (gastos en bens correntes e servizos). A previsión para gastos correntes, baséase especialmente na austeridade, e se fai un esforzo moi importante para conter e reducir gastos e a un tempo preservar a prestación dos servicios públicos. Mantéñense as consignacións para programas específicos pero en xeral redúcese o seu importe e incluso está previsto que desaparezca algún, como o do traslado de nenos a piscina municipal no verano, debido ao elevadísimo coste que ten en relación co número de usuarios/as. Tamén se van a efectuar estudios e traballos en orde a conseguir unha mellora na efeciencia e no aforro no campo da enerxía e das comunicacións. Outra medida que se vai aplicar no ámbito do aforro enerxético, consistirá na redución do número de puntos da iluminación pública en funcionamento aos mínimos imprescindibles para manter o servizo nuns valores de prestación razoables. Proponse que, como máximo, ata acadar a estabilidade orzamentaria, permanezcan iluminando dous puntos de cada tres, co que se espera conseguir un aforro aproximado da terceira parte do consumo eléctrico, e dicir, en torno aos 30.000,00 ou 35.000,00 euros. Aínda así, as dotacións globais iniciais para gastos correntes aumentaron con respecto ao 2011 en 35.072,42 €. Isto foi debido sobre todo a que contemplan créditos para facer fronte ao recoñececemento extraxudicial das obrigas adquiridas con anterioridade ao 31-12-2011 que non poideron ser aplicadas no seu día ao orzamento do exercicio correspondente e que, xunto cos créditos habilitados polos expedientes de modificación do orzamento tramitados ata a data, permitiron que o orzamento definitivo do 2012 asumira os dous expedientes de recoñecemento extraxudicial de créditos aprobados polo Pleno da corporación neste exercicio, por importes respectivos referidos ao capítulo 2 de 142.745,70 € e 21.268,01 € e os gastos financiados con remanentes incorporados por un importe total, tamén referido ao capítulo 2, de 9.460,14 €. – Capítulo 3 (gastos financeiros). O capítulo terceiro da clasificación económica dos gastos dótase coas cantidades necesarias para atender o pagamento dos intereses previstos para a débeda desta Corporación durante o exercicio, segundo se indica a continuación: – Capítulo 4 (transferencias correntes). Neste capítulo aumenta o importe da súa consignación, que pasa de 31.000,00 € no 2011 a 56.000,00 € no 2012, debido fundamentalmente a previsión para a concesión das axudas para o fomento da natalidade no Concello segundo a Ordenanza municipal reguladora aprobada polo Pleno da Corporación no pasado exercicio, ao aumento das axudas para emerxencia social, que pasa de 4.000,00 € a 7.000,00 €, e a redución en 2.000,00 € do importe da consignación para axudas e subvencións para actividades de carácter cultural, recreativo, deportivo, etc. A cantidade adicada as bolsas de ensino mantén o seu importe. – Capítulo 6 (investimentos reais). No capítulo sexto dótanse as partidas correspondentes coas cantidades necesarias para facer fronte á anualidade do 2012 dos traballos de elaboración do Plan xeral de ordenación municipal, a execución das obras incluídas no Plan provincial de cooperación as obras e servizos de competencia municipal do 2012 e as tres obras financiadas coas axudas en materia de conservación dos recursos naturais e o fomento de accións para a poboación local para o desenvolvemento sustentable dos espazos declarados como parques naturais na Comunidade autónoma de Galicia, cun importe total de 290.672,18 € e co financiamento que deseguido se explicará. Na área de gasto nove consígnanse 2.000,00 € para a adquisición de mobiliario e equipos para o proceso da información que se poidan precisar. Ademais, para facer fronte ao recoñececemento extraxudicial das obrigas adquiridas con anterioridade ao 31-12-2011 que non poideron ser aplicadas no seu día ao orzamento do exercicio correspondente e que, xunto cos créditos habilitados polos expedientes de modificación do orzamento tramitados ata a data, permitiron que o orzamento definitivo do 2012 asumira os dous expedientes de recoñecemento extraxudicial de créditos aprobados polo Pleno da corporación neste exercicio, por importes totais respectivos referidos ao capítulo 6 de 69.195,23 € e 13.275,00 € e os gastos financiados con remanentes incorporados por un importe total, tamén referido ao capítulo 6, de 14.160,00 €. O total do cápítulo sexto no exercicio do 2012 suma 376.229,93 €, fronte aos 347.250,37 € do 2.011, o que representa unha suba en investimentos do 8,35%, se ben, como xa se xustificou, adicada nunha parte importante a asumir gastos de exercicios anteriores. – Capítulo 7 (transferencias de capital). Dótase coa cantidade necesaria para atender a concesión de subvencións en materia de investimentos e para a aportación a Asociación Euroeume correspondente ao 2011, xa recoñecida extraxudicialmente polo pleno da Corporación por corresponder ao exercicio anterior. O importe global deste capítulo redúcese a menos da metade, desde os 38.500,73 € previstos no orzamento do 2011 ata os 17.363,98 € que recollen os do 2012. – Capítulo 9 (pasivos financieiros). No capítulo 9 consígnanse os créditos necesarios para facer fronte ás amortizacións das operacións de crédito en vigor a realizar no 2012, así como unha dotación extraordinaria para imprevistos. Na seguinte táboa reflictense os datos correspondentes.2. INGRESOS. – Capítulo 1 (impostos directos). En materia de ingresos e particularmente respecto dos recursos do capítulo primeiro, consignáronse co máximo rigor todos aqueles que legalmente corresponde percibir e cuxa liquidación se prevé realizar durante o exercicio. Para isto, tomáronse como base os padróns fiscais do exercicio anterior e a recadación obtida nel polos distintos conceptos de ingresos, e mais a restante información da que se dispón. A maior parte das modificacións, cando as houbo, foron o resultado de aplicarlles aos dereitos liquidados en exercicios anteriores, as porcentaxes de aumento previstas polas distintas disposicións así coma os previsibles aumentos das correspondentes bases impoñibles, sen prexuízo da utilización dos datos concretos que xa se coñecen. Para calcular o importe das cantidades consignadas polo Imposto sobre Bens Inmobles de Natureza Urbana, aplicóuselle ao último padrón catastral do que se dispón, do exercicio de 2011, cun importe 75.801,59 euros, un 4 por cento en concepto de altas previstas para o 2012 e un 10 por cento polo incremento do tipo de gravame previsto polo artigo 8 do RDL 20/2011, por ser un concello que foi obxecto dun procedemento de valoración colectiva de carácter xeral para bens inmobles urbáns como consecuencia dunha ponencia de valores total aprobada con anterioridade ao ano 2002. Para os bens de características especiais e para os de natureza rústica, non se considerou ningún incremento. Órzáronse nos créditos iniciais uns importes idénticos aos dos últimos padróns catastrais dos que se dispón, do exercicio de 2011, cun importe de 24.153,56 euros para o de rústica e de 131.024,71 euros para o de bens de características especiais. Respecto destes últimos, o día 6 de febreiro de 2012 o Concello recibíu dous ingresos por importe total de 104.873,12 €, realizados pola Deputación Provincial en concepto de liquidación da recadación definitiva dos tributos que se lle teñen delegado, nos que se inclúe un ingreso efectivamente recadado non previsto no orzamento, por importe de 98.785,09 €, procedente da recadación en período voluntario, por ingreso directo, correspondente aos recibos atrasados de tres parques eólicos, que non se tiveron en conta no orzamento do 2011 nin no do 2012, que financiaron o expediente de modificación de créditos 3/2012, aprobado polo pleno da Corporación o día 30 de marzo de 2012, e que se adicou case na súa totalidade ao finaciamento de créditos para gastos pendientes de aplicar ao orzamento de 2011, que posteriormente foron recoñecidos pola Corporación, así como á reposición de crédito nas partidas contra as que se efectuou o recoñecemento anterior e que se atopaban un pouco escasas. Estes recibos, xa no exercicio de 2012 e para os posteriores, pasaran a formar parte do padrón fiscal anual e supoñeran outro ingreso máis, non previsto no 2012, que se estima, segundo os datos do exercicio anterior, en 30.675,87 € e que, polo tanto, aumenta as previsións de ingresos para o 2012 e exercicios posteriores. A previsión do Imposto sobre Actividades Económicas respondeu á aplicación dun 4 por cento, en concepto de altas, ao padrón fiscal do 2011 (82.398,39 euros), unha vez deducidas as cantidades que corresponden a outros concellos dos dous recibos de Endesa (25 por 100 da cota de tarifa (9.159,43€), e as cantidades ingresadas ao Concello en concepto de participación nas cotas provinciais e nacionais do período do 1 de xuño de 2010 o 31 de maio de 2011 e as percibidas en concepto de cotas nacionais de telefonía móbil en 2010. No Imposto de Vehículos de Tracción Mecánica, a suba prevista por altas é do 5 por cento, redúcese o tanto por cento de previsión por este concepto, que o ano anterior era do 7 por cento, e tómase como base o padrón fiscal do 2011, cuxo importe se eleva á cantidade de 90.538,01 euros. – Capítulo 2 (impostos indirectos). A cantidade que está previsto recibir no 2012 polo Imposto sobre Construccións, Instalacións e Obras, non sofre variacións, fanse as mesmas estimacións que no 2011. Son 40.000,00 €, aproximadamente o resultado de dividir entre tres a recadación obtida por este concepto nos tres últimos exercicios. Probablemente sexa a previsión que teña un menor grao de certeza, debido á crise que esta afectando especialmente ao sector da construcción. No entanto, estanse tramitando dos expedientes de obras que, no momento de ser concedidas polo Concello, elevarán de forma considerable este importe. Por unha banda a Consellería de Medio Ambiente, Territorio e Infraestructuras anunciou o trámite de información pública relativo ás obras de substitución das válvulas existentes nos desaugadoiros de fondo da Presa do Eume, no Salto do Eume, da que é titular Endesa Generación, S. A., e, por outra, a mesma Consellería ten solicitada consulta sobre a decisión de avaliación de impacto ambiental respecto da segunda fase do Parque Eólico Sotavento, ao obxecto de completar a potencia instalada no seu día (6,44 MW). – Capítulo 3 (taxas, prezos públicos e outros ingresos). As previsións polas taxas e prezos públicos que ten en vigor o Concello, así como multas, recargas por declaracións extemporáneas sen requerimento previo, por recargas executivas ou de apremio e por intereses de demora, apenas sofren variacións con respecto ao 2011, no que acadou un grao de execución do 57,61% que, no peor dos casos, de non superalo, supoñería unha merma dos ingresos neste capítulo próxima aos 36.000,00 €. – Capítulo 4 (transferencias correntes). No capítulo cuarto figura o recurso cuantitativamente máis importante do orzamento, a participación nos tributos do Estado, que se calculou aplicándolle á última participación definitiva que se coñecía, que era a de 2009, cun importe de 322.657,08 euros, unha dedución dun 8,4 por cento, correspondente á minoración que experimentou a previsión dos ingresos tributarios do Estado entre o ano 2010 e o ano anterior, nos termos do artigo 123 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, isto é, o incremento de previsión da consignación establecida para o 2010, especificamente para os concellos, na clasificación económica 460 “Transferencias a Concellos” da clasificación orgánica 32.23 (Dirección Xeral de Coordinación Financeira coas Entidades Locais), do Programa: “942M Transferencias a EE. LL. por participación en Ingresos Estado”, da Sección: “32 Entes Territoriais”, da Lei de orzamentos xerais do Estado para o exercicio 2010 con respecto á consignación do ano anterior. A cantidade resultante, aplicóuselle a porcentaxe de incremento prevista para esta consignación na lei de orzamentos xerais do Estado para o 2011, que é do 9,73 por cento. E mantívose esta cantidade conxelada para o 2012, ante a falta de aprobación dos orzamentos estatais para dito exercicio. Ademais orzábase a cantidade correspondente ao Fondo Especial de Financiamento, establecido no art.126 da citada Lei de orzamentos xerais do Estado para 2011, como mecanismo especial de financiamento dos municipios con poboación non superior a 20.000 habitantes. O seu importe para o 2009 determinouse pola Resolución do 5 de marzo de 2009, da directora xeral de Cooperación Local do MAP, en 24.092,37 euros. Para calcular o seu importe para 2011, aplicóuselle unha dedución dun 50 por cento, por ser esta a porcentaxe na que se minorou a cantidade consignada nos orzamentos estatais do 2010 con respecto aos de 2009, e ao resultado aplicóuselle unha dedución dun 5 por cento, por ser esta a porcentaxe na que se reducíu a cantidade consignada na lei de orzamentos de 2011 con respecto aos de 2010. Esta cantidade tamén se mantivo conxelada para o 2012 pola falta de aprobación dos orzamentos xerais do Estado para dito exercicio. A cifra global que resultaba era de 335.755,16 euros. A esta cantidade se lle descontaron os importes que neste exercicio corresponde devolver ao Estado, 12 partes de 60, como consecuencia das liquidacións negativas dos exercicios de 2008 e 2009, que, respectivamente, ascenderon as cantidades de – 46.259,78 euros e – 22.583,16 euros. Hoxe xa se coñece a estimación oficial do importe da participación definitiva de 2010 nos tributos do Estado, que supera de forma importante as previsións do Concello no orzamento de 2012. A cantidade estimada en que se cifra é de 327.031,25 cando a que se prevía no orzamento de 2012 calculada na forma exposta era de 295.553,88 €. Por outra banda xa se coñece tamén que no proxecto de orzamentos xerais do estado para o 2012, a previsión de aumento desta mesma participación con respecto ao 2011 é do 10,9% cando no orzamento municipal de 2012 estimábase que quedaría conxelada. Como consecuencia do anterior, aplicando a liquidación estimada do 2010 (327.031,25 €) as porcentaxes de incremento do 2011 con respecto ao 2010 (9,73%), ao resultado a prevista para o 2012 con respecto ao 2011 (10,9%), cálculase o Fondo Especial de Financiamento e fanse as deduccións correspondentes as liquidacións negativas do 2008 e do 2009 na forma exposta, obtense a previsión máis acertada deste ingreso para o 2012, que se cifra en 395.641,90 €, un aumento de 73.655,30 € sobre os 321.986,60 € previstos no orzamento inicial de 2012. Outro recurso de especial relevancia, tanto no capítulo cuarto coma no orzamento global, é a participación do Concello no Fondo de Cooperación Local, con carácter financeiro, tendo a consideración de fondos incondicionados os recursos que con cargo á súa dotación lle correspondan ao Concello, conforme a disposición adicional sexta da Lei 2/2000, do 29 de abril, de orzamentos xerais da Comunidade Autónoma para o 2002, salvante o subfondo adicional. A previsión por este concepto, calcúlase partindo da última liquidación definitiva do Fondo de Cooperación Local que aprobou a Comunidade Autónoma, que é a correspondente ao 2008, pola que o Concello percibíu 221.992,11 euros. A esta cantidade aplícanselle as porcentaxes de incremento ou de diminución que, con respecto ao ano anterior correspondente, experimentou a consignación, para esta finalidade, nos orzamentos da Xunta de Galicia nos exercizos de 2009, 2010, 2011 e a prevista para o 2012, é dicir, respectivamente, un incremento dun 2,63 por cento, unha dedución dun 16,21 por cento, un incremento dun 19,23 por cento e un 0,00 por cento. Como resultado, a consignación total para 2012 é igual que a de 2011: 227.819,08 euros que non sofre variacións nesta data. As subvencións para operacións correntes previstas no orzamento de ingresos de 2012 que se relacionan a continuación segundo a súa procedencia, están solicitadas e pendientes de resolución na maioría dos casos, as máis importantes xa están concedidas ou obtida a financiación e o convenio para o mantemento do CPI “Virxe da Cela” atópase pendiente de tramitación ata a convocatoria correspondente: Procedentes da Xunta de Galicia: Procedentes da Deputación Provincial: Procedentes do Estado: Ademais destacar a previsión da aportación provincial do POS 2012 para o financiamento de gastos correntes do presente exercicio por un importe de 87.765,02 euros, que xa foi aprobada pola Deputación Provincial. – C apítulo 5 (ingresos patrimoniais). Neste capítulo recóllense os ingresos que está previsto recibir en concepto de intereses de depósitos, tendo en conta para o seu cálculo os saldos bancarios medios que se prevé manter durante o exercicio e os resultados de anteriores. Ademais estímase que se percibirán os ingresos procedentes da tala de madeira nos arredores do Mosteiro, respecto da que se espera recibir a autorización nos próximos días, e que probablemente superara o importe no que esta tasada e que consta no orzamento de 2012 (16.877,14 €), debido ao aumento experimentado polo precio da madeira. – Capítulo 6 (alleamento de investimentos reais). Non se contempla ningún ingreso neste capítulo. – Capítulo 7 (transferencias de capital). Os recursos de capital para o financiamento dos investimentos comprendidos no capítulo 6 do estado de gastos, aos que xa se fixo referencia, constitúeno, amais dos recursos propios, as subvencións seguintes: – Capítulo 8 (activos financeiros). Non se contempla ningúnha cantidade neste capítulo. – Capítulo 9 (pasivos financeiros). No orzamento municipal para 2012 non está prevista a concertación de ningunha nova operación de crédito. Unicamente 1.967,96 € procedentes dunha operación prevista no 2010 e incoporada ao orzamento, destinada a financiación parcial da adquisición de terreos para a instalación da depuradora de augas residuais para o saneamento nas Travesas. Hai que destacar, con referencia aos ingresos aos que se refire este capítulo, como síntoma da boa saúde económica do concello, que non houbo que acudir nin á línea de crédito prevista polo Real decreto lei 8/2011, do 1 de xullo, de medidas de apoio ós debedores hipotecarios, de control do gasto público e cancelación de débedas con empresas e autónomos contraídas polas entidades locales, de fomento da actividade empresarial e impulso da rehabilitación e de simplificación administrativa, nin ao mecanismo de financiamento establecido polo Real decreto-lei 4/2012, do 24 de febreiro, polo que se determinan obrigas de información e procedementos necesarios para establecer un mecanismo de financiación para o pagamento aos proveedores das entidades locais, para o pagamento das súas débedas cos proveedores. Deste xeito, conseguiríase o cumprimento da estabilidade orzamentaria no presente exercicio.4. Explicación indivifual dos axustes practicados ás previsións orzamentarias de ingresos e gastos para adecuar a información ao SEC-95. A información referida ás previsións orzamentarias de ingresos e gastos está adecuada aos criterios establecidos no Sistema Europeo de Contas Nacionais e Rexionais (SEC-95). 5. Memoria explicativa das variacións interanuais nas previsións de ingresos e gastos. Todas as medidas de aforro e para o incremento dos ingresos, asi como os seus efectos económicos no propio exercicio, que teñen como finalidade o aumento da capacidade de financiamento, xa constan detalladamente expostas a nivel de capítulos no punto anterior e se consideran suficientes para recuperar a estabilidade orzamentaria sen realizar ningún outro axuste en materia de gastos. CONCLUSIÓNS PRIMEIRA.–O orzamento definitivo de gastos do 2012, coas súas modificacións, tivo capacidade para asumir os gastos que estaban pendientes de aplicar de exercicios anteriores, conforme o Concello tiña previsto, e a ten para asumir a totalidade dos gastos do 2012, levando a cabo as medidas de aforro expostas e a política proposta de contención e austeridade no gasto público e con sometemento á preceptiva limitación que establecen os créditos orzamentarios. Por isto, neste estado de execución do orzamento definitivo, non se deben ter en conta os axustes negativos realizados no seu día para calcular o cumprimento do obxectivo de estabilidade orzamentaria, motivados polos gastos que estaban pendientes de aplicación ao orzamento, de - 272.468,06 € no orzamento definitivo do 2012, e de – 176.790,63 na liquidación do 2011, que provocaron a situación de inestabilidade orzamentaria neles. SEGUNDA.–Os novos ingresos non previstos no orzamento de 2012 que se esperan percibir nel, que supoñen unha modificación das previsións de ingresos na forma exposta neste documento, permitirán asumir desafogadamente a necesidade de financiamento do orzamento definitivo, sobre todo unha vez eliminado o axuste negativo ao que se refire o parágrafo anterior. TERCEIRA.–O importe do remanente de tesouraría utilizado no 2011 para o financiamento de expedientes de modificación do orzamento foi de 311.345,86 €. Os créditos gastados financiados con remanente de tesouraría positivo para gastos xerais no 2011 sumaban 203.459,38 €. O remanente de tesouraría total no 2012 é positivo e por importe de 38.966,91 €. O correspondente a gastos xerais tamén é positivo e elévase a cantidade de 33.310,38 €. Ata a data utilizouse na financiación de expedientes de modificación do orzamento un importe de 34.255,46 €. O dispoñible cífrase en 4.711,45 €. Aínda que se utilizara esta cantidade dispoñible, a diferencia coa utilizada no exercicio de 2011 sería moi superior á necesidade de financiamento neta, menos o axuste ao que se refire a conclusión primeira, manifestada na avaliación do cumprimento do obxectivo de estabilidade orzamentaria da liquidación do 2011, co que non se daría a segunda das causas que provocou a inestabilidade orzamentaria da devandita liquidación. CUARTA.–Coa aprobación do presente Plan económico-financieiro, o orzamento xeral definitivo do Concello de Monfero para o ano 2012 e a súa posterior liquidación acadaría a situación de cumprimento do principio de estabilidade orzamentaria, recuperándose a situación de equilibrio orzamentario esixido pola normativa vixente o 31 de decembro de 2012. Monfero, 26 de xuño de 2012. O alcalde Asdo.: Benjamín M. Rodríguez Abad Monfero, 4 de xullo de 2012. O alcalde, Benjamín M. Rodríguez Abad